हरियाणा पुलिस ने एक 60 वर्षीय ‘बाबा’ को फतेहाबाद के टोहना कस्‍बे से गिरफ्तार किया। पुलिस के अनुसार बाबा बालकनाथ मंदिर के महंत बाबा अमरपुरी (असली नाम अमरवीर) उर्फ बिल्‍लू ने कम से कम 120 महिलाओं का बलात्‍कार किया और वीडियो बनाए। अमरपुरी इन वीडियोज का इस्‍तेमाल महिलाओं को ब्‍लैकमेल कर फिर बलात्‍कार करने के लिए करता था। पुलिस के अनुसार, उन्‍हें ऐसी 120 क्लिप्‍स मिली हैं, हर क्लिप में एक अलग पीड़‍िता है। अमरपुरी ने वीडियो बनाने के लिए अपने फोन का इस्‍तेमाल किया। एएनआई के अनुसार, जब रेप के वीडियो ऑनलाइन आ गए तब पुलिस ने बाबा को पकड़ा। पुलिस ने उसके ठिकानों पर भी छापेमारी की है और उन्‍हें कुछ संदिग्‍ध वस्‍तुएं बरामद हुई हैं।